گونئی چین دنیزینده بحرانلی ساعت‌لار ...
چین خاریجی ایشلر ناظیرلیگی، گونئی چین دنیزین‌دکی پاراسئل آدا‌لاری‌نین اولدوغو موباحیثه‌لی سولارا ایجازه‌سیز اولا‌راق گیرن USS Stethem آدلی آمریکان دسترویرینه، ساواش جتلری و گمی‌لرله قارشیلادیق‌لارینی آچیقلادی.
خاریجی ایشلر ناظیرلیگی سؤزچوسو لو کانگ، موضوعیلا باغلی آچیقلاماسیندا،
"2 ژوئیه تاریخینده USS Stethem آدلی آمریکان دسترویری، ایجازه‌سیز اولا‌راق پاراسئل آدا‌لاری‌نین اولدوغو سولارا گیریش ائتدی. بونون اوزرینه چین درحال آمریکان گمی‌سینی خبردار ائتمک و قاراسولاریمیزدا چیخارماق عذره ساواش گمی‌لرینی و جتلرینه یوللادی "ایفاده‌لرینی ایستیفاده ائتدی.
لو کانگین آچیقلاماسیندا،
"پاراسئل آدا‌لاری گؤکن اولا‌راق چینه عایید بیر ساحه. آمریکا، 'ناویقاسیون آزادلیغی بایراغی‌نین آرخاسیندا گیزلنه‌رک بیر دفعه داها ایجازه‌سیز بیر شکیلده، چین‌ین قانون‌لارینی و اولوسلار آراسی حقوق نورما‌لارینی پوزار‌اق، چین‌ین حاکمیتینی پوزا‌راق، بو سولارداکی باریش، ثابت‌لیک و نیظامی بالتالایاراق آدا‌لارین قاراسولارینا گیرن ساواش گمی‌سینی گؤندردی "دئییلدی.
چین‌ین آیریجا آمریکا طرفی‌نین حرکت‌لرینی قرارلی بیر شکیلده اعتراض ائتدیگی و آمریکا دونانماسینا عایید دسترویر مذاکیره موضوعسو اولان آدا‌لارین قاراسولارینا گیرمه‌سینی، 'آدا‌لاردا اولان آلت یاپی‌یا‌ و پرسونله تهدید میدانا گتیرن جیدی بیر سیاسی و نیظامی تخریبات اولا‌راق خاراکتریزه ائتدیگی بیلدیریلدی.
